Dadelblokkies | SARIE
Iets lekker vir mense wat hou van 'n nagereg wat nie te soet is nie. Dis maklik om te maak, maar dit kos nogal 'n bietjie werk om die dadels te ontpit en op te kap – 'n taamlike taai storie.
(sowat 20 blokkies)
400 g vars dadels, ontpit
100 g okkerneute of pekanneute, gekap
85 g (150 ml) koekmeel
sowat 50 g pistasieneute, grofgekap
Kap dadels baie fyn. Meng dadels, okkerneute en gesmelte botter goed. Voeg meel by en meng goed. Die maklikste is om jou hande te gebruik. Maak toe met kleefplastiek en plaas in yskas, verkieslik oornag. Rol uit op mielieblom-bestrooide werkoppervlak en sny in diamantvorms. Skep 'n teelepel mascarpone-kaas bo-op en sprinkel pistasieneute oor. (Jy kan die mascarpone vervang met geklopte room.) Rangskik frambose op bord.
As jy nie vars dadels kan kry nie, kan jy dit vervang met saamgeperste dadelblokke. Die dadelblokkies sal donkerder wees, maar steeds baie lekker. Ek het dit al menige keer só met die dadelblokke gemaak.